Na temelju članka 35. i članka 391. Zakona o vlasništvu i drugim stvarnim pravima ("Narodne novine", br. 91/96, 69/98, 137/99, 22/00, 73/00, 129/00, 114/01, 79/06 , 141/06, 146/08, 38/09, 153/09, 143/12, 152/14, 81/15, 94/17), članka 4. Odluke o načinu raspolaganja, korištenja i upravljanja nekretninama u vlasništvu Općine Kistanje ("Službeni vjesnik Šibensko-kninske županije" broj 12/2017.), Općinsko vijeće Općine Kistanje na sjednici od listopada 2025.g.,donosi

**ODLUKU**  
 **o  prodaji zemljišta u vlasništvu Općine Kistanje**

**I.**  
Odobrava se prodaja zemljišta  u vlasništvu Općine Kistanje označenog kao:  
kat.čest.br.3998/75 k.o. Kistanje, površine 500 m2, upisano u  ZK uložak 1499, u naravi gradilište, u naravi neizgrađeno građevinsko zemljište.

**II.**  
Za prodaju zemljišta iz točke I. ove odluke raspisat će se javni natječaj, koji će se provesti putem javnog prikupljanja pisanih ponuda .  
**III.**  
Postupak natječaja provodi Povjerenstvo za provođenje javnog natječaja za prodaju nekretnina sastavljeno od tri člana .

**IV.**  
Ponuditelj koji ponudi najvišu cijenu za nekretninu i koji  ispunjava i sve druge uvjete iz javnog natječaja smatra se najpovoljnijim ponuditeljem.  
**V.**  
Početna cijena  m2 građevinskog zemljišta  navedenog u točki I. ove odluke iznosi: 19,75 EUR/m2.

Početna cijene nekretnine utvrđena je na temelju  Elaborata procjene  vrijednosti nekretnine , Broj elaborata:22-1/2025 koju je izradio stalni sudski vještak za područja građevinarstva i procjene vrijednosti nekretnina , Kamel Shihabi, dipl.ing.građ., Sv. Mihovila 7 , Pokrovnik.

Nakon provedenog postupka javnog natječaja Općinsko vijeće Općine Kistanje donijet će odluku o odabiru najpovoljnijeg ponuditelja ili odluku o poništenju javnog natječaja.

**VI.**  
Pravo sudjelovanja u javnom natječaju imaju fizičke i pravne osobe koje  prema važećim propisima Republike Hrvatske mogu biti vlasnici nekretnina na području Republike Hrvatske.

**VII.**  
U cilju provedbe ove Odluke Općinsko vijeće Općine Kistanje donijet će Odluku o raspisivanju javnog natječaja sukladno odredbi članka 7.Odluke  o načinu raspolaganja, korištenja i upravljanja nekretninama u vlasništvu  Općine Kistanje ("Službeni vjesnik Šibensko-kninske županije" br.12/2017.).

**VIII.**

Ova odluka stupa na snagu prvi dan od dana objave u „Službenom glasniku Općine Kistanje„

OPĆINSKO VIJEĆE OPĆINE KISTANJE  
 Predsjednik Općinskog vijeća

Jelena Lalić

KLASA:024-04/25-01/02

URBROJ:2182-16-01-25-1

Kistanje, listopada 2025.g.